CELEX: 62018TN0183
Language: sl
Date: 2018-03-12 00:00:00
Title: Zadeva T-183/18: Tožba, vložena 12. marca 2018 – VL in drugi/Parlament

14.5.2018   
            
            
               SL
            
            
               Uradni list Evropske unije
            
            
               C 166/38
            
         Tožba, vložena 12. marca 2018 – VL in drugi/Parlament
   (Zadeva T-183/18)
   (2018/C 166/49)
   Jezik postopka: angleščina
   
      Stranke
   
   
      Tožeče stranke: VL, VM, VN in VO (zastopniki: P. de Bandt, M. Gherghinaru in J. Probst, odvetniki)
   
      Tožena stranka: Evropski parlament
   
      Predlogi
   
   Tožeče stranke Splošnemu sodišču predlagajo, naj:
   
               —
            
            
               toženi stranki naloži, naj v skladu s členom 89 Poslovnika Splošnega sodišča predloži posnetek zadevnega plenarnega zasedanja;
            
         
               —
            
            
               ta odškodninski zahtevek razglasi za dopusten in utemeljen ter zato
               
                           i.
                        
                        
                           toženi stranki naloži, naj VL plača odškodnino za premoženjsko in nepremoženjsko škodo, nastalo zaradi nezakonitega ravnanja in malomarnosti tožene stranke;
                        
                     
                           ii.
                        
                        
                           toženi stranki naloži, naj VM, VN in VO plača odškodnino za premoženjsko in nepremoženjsko škodo, nastalo zaradi nezakonitega ravnanja in malomarnosti tožene stranke;
                        
                     
         
               —
            
            
               o zadevi odloči ob izključitvi javnosti v skladu s členom 31 Statuta Sodišča EU in v skladu s členom 109 Poslovnika Splošnega sodišča, če bi Splošno sodišče menilo, da je priprava obravnave v obravnavanem primeru nujna; in
            
         
               —
            
            
               toženi stranki naloži plačilo stroškov v zvezi s tem postopkom.
            
         
      Tožbeni razlogi in bistvene trditve
   
   Tožeče stranke v utemeljitev tožbe trdijo, da je:
   
               —
            
            
               tožena stranka kršila člena 31 in 35 Listine Evropske unije o temeljnih pravicah ter, splošneje, splošno dolžnost skrbnega ravnanja, saj ni zagotovila, da bi VL užival poštene in pravične delovne pogoje ter primerno zdravstveno oskrbo in pomoč;
            
         
               —
            
            
               VL zaradi nezakonitega ravnanja tožene stranke utrpel premoženjsko škodo, ki je v znatnem znižanju njegovih (sedanjih in prihodnjih) dohodkov iz zaposlitve, in nepremoženjsko škodo, ki je posledica nepopravljivega in hudega poslabšanja njegovega fizičnega in duševnega stanja, izgube njegove politične in akademske kariere ter znatnega poslabšanja njegovega družabnega in osebnega življenja;
            
         
               —
            
            
               VM zaradi nezakonitega ravnanja tožene stranke utrpel premoženjsko škodo, ki je v izgubi dohodka; ter da
            
         
               —
            
            
               so VM, VN in VO zaradi nezakonitega ravnanja tožene stranke utrpeli premoženjsko škodo, ki je v plačilu številnih upravnih in pravnih stroškov ter mesečnih stroških za zdravstveno nego, in nepremoženjsko škodo.